Publication: Magyar Közlöny
Issue: MK-2009-191 (Year: 2009, Number: 191)
Era: 2004-2010
Section: szóló 25/2006. (V. 18.) IM rendelet (a továb biak ban: R.) 1. §-ának (1) bekezdése, valamint az azt megelõzõ alcím helyébe
Paragraph Index: 713

(2) Az elektronikus igazolásokat a Magyar Államkincstár a jóváírástól számított egy munkanapon belül küldi meg a cégbíróság részére. Amennyiben a cégbejegyzési (változásbejegyzési) kérelem benyújtásától számított 5 munkanapon belül a Magyar Államkincstár nem küld igazolást a befizetésekrõl, a cégbíróság errõl elektronikus úton haladéktalanul – az illetékkiszabás céljából leletnek minõsülõ – megkeresésben értesíti az állami adóhatóságot. A megkeresés tartalmazza a cég nevét, székhelyét (levelezési címét), cégjegyzékszámát, adószámát, az ügyszámot, az eljárás típusát, a megfizetni elmulasztott illeték összegét, valamint a külön jogszabály szerinti összeghatárt meghaladó – adók módjára behajtandó köztartozásnak minõsülõ – közzétételi költségtérítés összegét. A cégbíróság a megkeresést fizetési jogcímenként külön-külön küldi meg az állami adóhatóságnak.

Source: https://magyarkozlony.hu/hivatalos-lapok/375303a7e54a76187ce040121db5766e68440992/dokumentumok/b3a4d6cdc6446335344d91de05ae1b2623ce1a1b/letoltes